3.Αξιολόγηση+Ιστοτόπου

= ΑΞΙΟΛΟΓΗΣΗ ΙΣΤΟΤΟΠΟΥ =

__**ΣΥΝΟΠΤΙΚΗ ΠΕΡΙΓΡΑΦΗ ΤΟΥ ΔΙΚΤΥΑΚΟΥ ΤΟΠΟΥ, ΤΩΝ ΒΑΣΙΚΩΝ ΧΡΗΣΤΩΝ ΚΑΙ ΤΩΝ ΣΤΟΧΩΝ ΠΟΥ ΕΠΙΔΙΩΚΟΥΝ ΟΙ ΧΡΗΣΤΕΣ**__ Ο δικτυακός τόπος [] περιέχει τα γενικά χαρακτηριστικά του Τμήματος Επιστημών της Εκπαίδευσης και της Αγωγής στην Προσχολική Ηλικία του Πανεπιστημίου Πατρών, όπως για παράδειγμα το πότε ιδρύθηκε.Περιέχει επίσης πληροφορίες σχετικά με την γραμματεία του τμήματος και τη φοιτητική μέριμνα ως επιπρόσθετη υπηρεσία που παρέχεται στο φοιτητή. Ακόμη περιλαμβάνει αρκετές πληροφορίες για τις σπουδές, για τις ερευνητικές εργασίες των καθηγητών που διδάσκουν,για το προσωπικό που εργάζεται στο τμήμα, για τις έκτακτες και μη ανακοινώσεις που αφορούν τα μαθήματα, τα συγγράμματα,τις μεταπτυχιακές σπουδές στο εσωτερικό είτε και στο εξωτερικό ή το ωρολόγιο πρόγραμμα των φοιτητών. Επίσης περιλαμβάνει και μια ιστοσελίδα, το Eclass η οποία περιέχει πρόσθετο υποστηρικτικό υλικό-σημειώσεις διδασκαλίας. Επιπλέον, μέσα στον ιστότοπο του τμήματος μπορεί κάποιος να βρει πληροφορίες για το πώς μπορεί να πάει στις εγκαταστάσεις του τμήματος αλλά και πώς μπορεί να επικοινωνήσει με το τμήμα. Οι βασικοί χρήστες του συγκεκριμένου δικτυακού τόπου είναι αρχικά οι φοιτητές του τμήματος είτε προπτυχιακοί είτε μεταπτυχιακοί που επιδιώκουν να ενημερωθούν για τυχόν ανακοινώσεις σχετικά με τα μαθήματά τους,να διαβάσουν τις σημειώσεις των μαθημάτων, αλλά και τα μέλη του διδακτικού προσωπικού που αφενός ενημερώνονται για τυχόν αλλαγές που γίνονται στο τμήμα και αφετέρου "ανεβάζουν" υποστηρικτικό υλικό διδασκαλίας στο Eclass. Παράλληλα, λιγότερο συχνοί χρήστες του συγκεκριμένου δικτυακού τόπου μπορούν να θεωρηθούν, μαθητές που στοχεύουν στο μέλλον να περάσουν στο ΤΕΕΑΠΗ, και θέλουν να μάθουν δίαφορες πληροφορίες όπως ποια μαθήματα πραγματοποιούνται, ποιοι καθηγητές διδάσκουν, ποιά είναι η ακαδημαική τους πορεία καθώς και πολλά άλλα.

__**ΠΕΡΙΛΗΨΗ ΤΗΣ ΜΕΘΟΔΟΛΟΓΙΑΣ ΤΗΣ ΑΞΙΟΛΟΓΗΣΗΣ**__ Αρχικά παρουσιάζεται μια παραδοσιακή μέθοδος για τη δοκιμη χρηστών, η μέτρηση της απόδοσης,όπου θέτει ως στόχο την πιστοποίηση για το αν ένας στόχος ευχρηστίας επιτγχάνεται ή όχι. Η απόδοση των χρηστών μετράται υποβάλλοντας μια ομάδα χρηστών σε εκτέλεση ενός προκαθορισμένου συνόλου διεργασιών, συλλέγοντας στοιχεία που αφορούν σε σφάλματα που διαπιστώνονται και στους χρόνους εκτέλεσης των εργασιών. Έπειτα, υπάρχει μια άλλη μέθοδος που μπορεί να συνδυαστεί με τη δοκιμή ευχρηστίας και τις μετρήσεις απόδοσης, η οποία είναι η καταγραφή της αλληλεπίδρασης σε αρχεία πληκτρολογήσεων. Με τη μέθοδο αυτή ο υπολογιστής καταγράφει αυτόματα στατιστικά σχετικα με τη χρήση του προς εξέταση προγράμματος. Ακόμα, στο πρωτόκολλο ομιλούντος υποκειμένου, οι χρήστες εκφράζουν με λόγια τις σκέψεις τους, χρησιμοποιώντας το σύστημα. Μέσω αυτής της μεθόδου οι χρήστες αφληνουν τον εκτιμητή να καταλάβει πως αντιλαμβάνεται την αλληλεπίδραση με το προς εξέταση σύστημα. Ενώ τα ερωτηματολόγια είναι ιδιαίτερα χρήσιμα για ζητήματα σχετικά με πιθανές παρανοήσεις των χρηστών και την υποκειμενική ικανοποίηση. Τέλος μια μέθοδος που περιλαμβάνει τους χρήστες, τους σχεδιαστές και τους ειδικούς αξιολόγησης αυχρηστίας και μπορεί να πραγματοποιηθεί στα αρχικά στάδια της διαδικασίας σχεδιασμού είναι το πλουραλιστικό περιδιάβασμα.

__**ΠΕΡΙΓΡΑΦΗ ΤΩΝ ΠΡΟΒΛΗΜΑΤΩΝ ΕΥΧΡΗΣΤΙΑΣ ΑΝΑ ΚΑΝΟΝΑ ΣΤΟΝ ΔΙΚΤΥΑΚΟ ΤΟΠΟ ΤΟΥ ΤΕΕΑΠΗ**__ Σύμφωνα με τα δέκα ευρετικά κριτήρια του Nielsen, τα οποία παρουσιάστηκαν στην προηγούμενη σελίδα με τίτλο " Ευρετική αξιολόγηση-Αξιολόγηση από ειδικούς", προέκυψαν ορισμένα σφάλματα ευχρηστίας στο δικτυακό τόπο του ΤΕΕΑΠΗ, τα οποία έχουν ως εξής:

**1**. Ο πρώτος κανόνας του Nielsen αφορά την ενημέρωση του χρήστη για την κατάσταση του συστήματος. Πιο αναλυτικά, οι χρήστες πρεπει να γνωρίζουν ανά πάσα στιγμή την πορεία των ενεργειών τους.Το συγκεκεριμένο κριτήριο, βρίσκει εν μέρει εφαρμογή στο δικτυακό τόπου του τμήματος παρόλα αυτά ο τρόπος με τον οποιο παρουσιάζεται η πορεία των ενεργειών του χρήστη δεν είναι πολύ ευδιάκριτος καθώς εμφανίζεται στο πάνω αριστερά μέρος της διεπιφάνειας χρήσης με μικρό όμως μέγεθος γραμματοσειράς και πολύ ανοιχτό χρώμα. Για παράδειγμα, όταν κάποιος χρήστης θέλει να μάθει πληροφορίες σχετικά με το τμήμα, και κατα τη διάρκεια της πλοήγησης του ξεχάσει σε ποιο σημείο του τόπου βρίσκεται, θα πρέπει να κοιτάξει όπως προαναφέραμε στο πάνω αριστερό μέρος του δικτυακού τόπου, καθώς το χρώμα του υπερσυνδέσμου "Το Τμήμα" δε μεταβάλλεται. Το συγκεκριμένο σφάλμα εντόπισαν δύο από τα τέσσερα μέλη που εκτελούν την αξιολόγηση του δικτυακού τόπου του ΤΕΕΑΠΗ ( Μέλος 1, Μέλος 2), τα οποία το χαρακτήρισαν ως ένα σημαντικό πρόβλημα ευχρηστίας καθώς επίσης η επίλυση του θεωρείται σημαντική. Αξίζει να αναφερθεί επίσης οτι το συγκεκριμένο σφάλμα εντοπίζεται σε αρκετά σημεία του συστήματος γι' αυτό θα πρέπει να δοθεί υψηλή προτεραιότητα στην επίλυση του.Ένας αποτελεσματικός και πρακτικός τρόπος διόρθωσης του συγκεκριμένου σφάλματος είναι η αλλαγή του χρώματος των υπερσυνδέσμων σε κάθε επίσκεψη απο το χρήστη.

**Εικόνα 1** __**:**__Απεικόνιση σφάλματος στον πρώτο κανόνα του Nielsen.Με μπλε κύκλο παρουσιάζεται ο δυσδιάκριτος τρόπος παρουσίασης της πορείας των ενεργειών ενός χρήστη στο δικτυακό τόπο ΤΕΕΑΠΗ.Με κόκκινο κύκλο παρατηρείται μη αλλαγή του χρώματος των υπερσυνδέσμων που επισκέφτηκε ο χρήστης. ( http://www.ecedu.upatras.gr/services/site/totmima.php?sm=2 ).

**2**. Ο δεύτερος κανόνας του Nielsen σχετίζεται, με την αντιστοίχηση του συστήματος με τον πραγματικό κόσμο.Πιο συγκεκριμένα, οι σχεδιαστές δικτυακών τόπων πρέπει να χρησιμοποιούν καθαρά σύμβολα, ενώ παράλληλα το επίπεδο της γλώσσας να είναι κατανοητό σε όλους τους χρήστες ακόμη και σε αυτούς που δεν κατέχουν εξειδικευμένες γνώσεις πληροφορικής.Στο δικτυακό τόπο του ΤΕΕΑΠΗ, εντοπίστηκε παραβίαση του συγκεκριμένου κανόνα. Συγκεκριμένα, στο πάνω δεξιά μέρος του δικτυακού τόπου, υπάρχουν τρία σύμβολα.Το πρώτο είναι ένα σπίτι που εύκολα καταλαβαίνει κανείς ότι συμβολίζει την αρχική σελίδα καθώς αυτή στα αγγλικά ονομάζεται home page και εύκολα γίνεται ο συνειρμός.Ακόμη η αρχική σελίδα αποτελεί τον κορμό του δικτυακού τόπου.Το τρίτο σύμβολο δείχνει ένα φάκελο και συμβολίζει τους τρόπους επικοινωνίας με το ΤΕΕΑΠΗ.Ο φάκελος στον πραγματικό κόσμο αποτελεί ένα μέσο επικοινωνίας, κι έτσι γίνεται εύκολα κατανοητό από το χρήστη ότι πρόκειται για ένα τρόπο επικοινωνίας.Τέλος, το λάθος εντοπίζεται στο μεσαίο σύμβολο όπου βλέπουμε ένα χάρτη της ιστοσελίδας που παρουσιάζεται ως μικρό διάγραμμα. Στον κόσμο της πληροφορικής αυτό μπορεί να συμβολίζει την οργάνωση των περιεχομένων της ιστοσελίδας, στον πραγματικό κόσμο όμως δεν έχει αντιστοιχία. Το συγκεκριμένο σφάλμα εντόπισαν δύο από τα τέσσερα μέλη που εκτελούν την αξιολόγηση του δικτυακού τόπου του ΤΕΕΑΠΗ ( Μέλος 1, Μέλος 2), τα οποία το χαρακτήρισαν ως ένα μικρό πρόβλημα ευχρηστίας, καθώς συναντάται στον δικτυακό τόπο μια μόνο φορά, γι' αυτό θα πρέπει να δοθεί μικρή προτεραιότητα στην επίλυση του. Πιο αναλυτικά, για την αποκατάσταση του συγκεκριμένου σφάλματος και ταυτόχρονα την καλύτερη διευκόλυνση του χρήστη ο χάρτης του δικτυακού τόπου θα μπορούσε να απεικονίζεται ως ένας πολιτικός χάρτης. Ενα τέτοιο σύμβολο θα ήταν πιο οικείο στο χρήστη.



**Εικόνα 2**__**:**__ Απεικόνιση σφάλματος στον δεύτερο κανόνα του Nielsen.Με κόκκινο κύκλο παρατηρείται αυτό το δύσληπτο σύμβολο. (http://www.ecedu.upatras.gr/services/site/index.php)

**3.** Ο τρίτος κανόνας του Nielsen σχετίζεται με την ύπαρξη ελευθερίας και ελέγχου από τον χρήστη κατά την διάρκεια της πλοήγησης του σε έναν δικτυακό τόπο. Πιο συγκεκριμένα, σε μια ιστοσελίδα θα πρέπει να υπάρχουν καθαροί έξοδοι όπως το κουμπί που οδηγεί στην κεντρική σελίδα. Ο συγκεκριμένος κανόνας δεν εφαρμόζεται πλήρως στον δικτυακό τόπο του ΤΕΕΑΠΗ, καθώς, ο υπερσύνδεσμος που οδηγεί στην αρχική σελίδα μπορεί απο την μια πλευρά να απεικονίζεται με σπίτι απο την άλλη πλευρά όμως βρίσκεται σε δυσδιάκριτα σημεία του δικτυακού τόπου, όπως στο πάνω μέρος δεξιά ή αριστερά κάτω από τον πίνακα περιεχομένων. Το συγκεκριμένο σφάλμα εντόπισαν δύο από τα τέσσερα μέλη που εκτελούν την αξιολόγηση του δικτυακού τόπου του ΤΕΕΑΠΗ ( Μέλος 1, Μέλος 2), τα οποία το χαρακτήρισαν ως ένα μικρό πρόβλημα ευχρηστίας, καθώς συναντάται στον δικτυακό τόπο δυο φορές, γι' αυτό θα πρέπει να δοθεί μικρή προτεραιότητα στην διόρθωση του. Ένας αποτελεσματικός τρόπος επίλυσης του συγκεκριμένου σφάλματος είναι είτε να συνεχίζει να απεικονίζεται η αρχική σελίδα ως σπίτι με έντονα χρώματα όμως αλλά και να βρίσκεται στην ίδια σειρά με τα κουμπιά "Πίσω" και Μπροστά" έτσι ώστε ο χρήστης να έχει μια ελευθερία κινήσεων και να μην μπερδεύεται. Είτε, να δημιουργηθεί ένας υπερσύνδεσμος με τίτλο "Αρχική", ο οποίος θα βρίσκεται μόνιμα στον πίνακα περιεχομένων ( δηλαδή: Αρχική, Το τμήμα, Σπουδές, Έρευνα, Προσωπικό, Υπηρεσίες, Πληροφορίες, Επικοινωνία).



**Εικόνα 3**: Παροσίαση σφάλματος πάνω στον τρίτο κανόνα του Nielsen, με κόκκινο κύκλο απεικονίζεται η δυσδιάκριτη θέση της αρχικής σελίδας. ( http://www.ecedu.upatras.gr/services/site/totmima.php).

**4.** Ο τέταρτος ευρετικός κανόνας αξιολόγησης ενός δικτυακού τόπου σύμφωνα με τον Nielsen είναι η διατήρηση της συνέχειας και της συνέπειας στο μοντέλο πλοήγησης και δόμησης της σελίδας, δηλαδή η ίδια ενέργεια θα πρέπει να γίνεται πάντα με τον ίδιο τρόπο σε κάθε σημείο της διεπιφάνειας. Σε συγκεκριμένο σημείο του δικτυακού τόπου του ΤΕΕΑΠΗ, παρατειρείται μη εφαρμογή του συγκεκριμένου κανόνα. Πιο αναλυτικά, στα αριστερά της αρχικής σελίδας του τμήματος, υπάρχει ένας μπλέ υπερσύνδεσμος "eclass", ο οποίος, οδηγεί σε έναν δικτυακό τόπο που εμπεριέχει πληροφορίες όλων των μαθημάτων που πραγματοποιούνται στο τμήμα. Όμως, η δομή της συγκεκριμένης ιστοσελίδας είναι εντελώς διαφορετική απο τις υπόλοιπες ιστοσελίδες του τμήματος ΤΕΕΑΠΗ. Πιο συγκεκριμένα, ο χρήστης κατά την διάρκει της πλοήγησης του στις υπόλοιπες σελίδες του τμήματος έχει συνηθήσει την αναζήτηση να βρίσκεται πάνω δεξιά και ξαφνικά στον δικτυακό τόπο eclass βρίσκεται αριστερά. Παράλληλα, ο πίνακας περιεχομένων του eclass είναι αριστερά ενώ στις υπόλοιπες σελίδες βρίσκεται στο κέντρο. Το συγκεκριμένο σφάλμα εντόπισαν δύο από τα τέσσερα μέλη που εκτελούν την αξιολόγηση του δικτυακού τόπου του ΤΕΕΑΠΗ ( Μέλος 1, Μέλος 2), τα οποία το χαρακτήρισαν ως ένα κοσμητικό πρόβλημα, στο οποίο δεν απαιτείται άμεση διόρθωση του παρά μόνο αν υπάρχει διαθέσιμος χρόνος, καθώς συναντάται μια φορά στον δικτυακό τόπο. Παρ'όλα αυτά, ένας τρόπος επίλυσης του συγκεκριμένου σφάλματος είναι η τοποθέτηση της αναζήτησης της ιστοσελίδας eclass στην ίδια θέση που είναι και στις υπόλοιπες σελίδες του τμήματος ( πάνω δεξιά), καθώς επίσης και η τοποθέτηση του πίνακα περιεχομένων του eclass στην ίδια τοποθεσία με τις άλλες σελίδες του τμήματος ( στο κέντρο της ιστοσελίδας).



**Εικόνα 4:** Απεικόνιση του σφάλματος πάνω στον τέταρτο κανόνα του Nielsen. Με μπλέ κύκλο απεικονίζεται η λαθεμένη τοποθεσία της αναζήτησης και με κόκκινο κύκλο απεικονίζεται η λαθεμένη τοποθεσία του πίνακα περιεχομένων. (https://eclass.upatras.gr/modules/auth/opencourses.php?fc=29).

**5α)** Ο πέμπτος κανόνας αξιολόγησης του Nielsen αφορά την αποφυγή λαθών, δηλαδή σε έναν δικτυακό τόπο θα πρέπει να ελέγχουμε μήπως υπάρχουν σύνδεσμοι που δεν οδηγούν πουθενά. Όμως, ο συγκεκριμένος κανόνας δεν εφαρμόζεται πλήρως στον δικτυακό τόπο του ΤΕΕΑΠΗ. Πιο αναλυτικά, όταν ένας χρήστης επισκεφθεί τον δικτυακό τόπο του τμήματος με σκοπό να μάθει περισσότερες πληροφορίες για το τμήμα και πιο συγκεκριμένα θέλει ναν επισκεφθεί τον υπερσύνδεσμο "Χρήσιμοι δικτυακοί τόποι", τελικά δεν βρίσκει κανένα περιεχόμενο μεσα σε αυτόν τον υπερσύνδεσμο. Το συγκεκριμένο σφάλμα εντόπισαν δύο από τα τέσσερα μέλη που εκτελούν την αξιολόγηση του δικτυακού τόπου του ΤΕΕΑΠΗ ( Μέλος 1, Μέλος 2), τα οποία το χαρακτήρισαν ως ένα μικρό πρόβλημα ευχρηστίας, καθώς συναντάται στον δικτυακό τόπο μία φορά, γι' αυτό θα πρέπει να δοθεί μικρή προτεραιότητα στην διόρθωση του. Το συγκεκριμένο πρόβλημα θα μπορούσε να λυθεί πολύ εύκολα είτε καταργώντας εντελώς αυτή την σελίδα είτε προσθέτοντας τελικά χρήσιμους δικτυακούς τόπους.

**Εικόνα 5**: Στην συγκεκριμένη εικόνα απεικονίζεται η ύπαρξη σφάλματος πάνω στον πέμπτο κανόνα του Nielsen. Με μπλέ κύκλο απεικονίζεται σε ποιο σημείο του δικτυακού τόπου του ΤΕΕΑΠΗ ένας υπερσύνδεσμος δεν οδηγεί πουθενά. ( http://www.ecedu.upatras.gr/services/site/plirofories.php?sm=39 ).


 * β) ** Ένα επιπρόσθετο σφάλμα που εντοπίστηκε στο δικτυακό τόπο του ΤΕΕΑΠΗ πάνω στον πέμπτο ευρετικό κανόνα του Nielsen, είναι η απουσία συχνού ελέγχου εγκυρότητας του περιεχομένου του υπερσυνδέσμου "Πληροφορίες".Πιο αναλυτικά στην τρίτη παράγραφο όπου μπορεί κανείς να βρει πληροφορίες για το πώς μπορεί να μεταβεί στο πανεπιστήμιο με το λεωφορείο αναγράφεται ότι η τιμή του εισιτηρίου είναι 0,85 λεπτά.Παρόλα αυτά δεν υπάρχει εισιτήριο με τέτοια τιμή καθώς το εισιτήριο πλέον κοστίζει 1,10 ευρώ.Το συγκεκριμένο σφάλμα εντόπισαν δύο από τα τέσσερα μέλη που εκτελούν την αξιολόγηση του δικτυακού τόπου του ΤΕΕΑΠΗ ( Μέλος 1, Μέλος2), τα οποία το χαρακτήρισαν ως ένα μικρό πρόβλημα ευχρηστίας, καθώς συναντάται στον δικτυακό τόπο μία φορά, γι' αυτό θα πρέπει να δοθεί μικρή προτεραιότητα στην διόρθωση του. Θα πρέπει η λαθεμένη αυτή πληροφορία να διορθωθεί από 0,85 σε 1,10. (http://www.ecedu.upatras.gr/services/site/plirofories.php).

**6α)** O έκτος ευρετικός κανόνας του Nielsen αφορά την αναγνώριση αντί για ανάκληση, δηλαδή οι αξιολογητές θα πρέπει να ελέγχουν εαν υπάρχουν στον δικτυακό τόπο σωστά ονόματα στα αντικείμενα πλοήγησης ώστε να μην χρειάζεται περαιτέρω νοητική επεξεργασία από τον χρήστη. Ο συγκεκριμένος κανόνας δεν εφαρμόζεται εντελώς στον δικτυακό τόπο του ΤΕΕΑΠΗ. Πιο αναλυτικά, όταν ένας χρήστης επισκεφθεί τον συγκεκριμένο δικτυακό τόπο, και συγκεκριμένα επιλέξει απο τον πίνακα περιεχομένων τον υπερσύνδεσμο "Το Τμήμα", παρατηρεί στα αριστερά της ιστοσελίδας έναν υπερσύνδεσμο με όνομα "Δομή και Όργανα" ο οποίος δεν γίνεται κατανοητός από τον χρήστη καθώς δεν μπορεί να καταλάβει τι πληροφορίες περιλαμβάνει. Λόγου χάρη, κάποιος χρήστης μπορεί να θεωρεί ότι περιέχει πληροφορίες σχετικά μ,ε την δομή του δικτυακού τόπου του ΤΕΕΑΠΗ ενώ κάποιος άλλος μπορεί να θεωρεί ότι εμπεριέχει πληροφορίες σχετικά με την δομή και την οργάνωση του τμήματος ΤΕΕΑΠΗ. Στην πραγματικότητα όμως ο συγκεκριμένος υπερσύνδεσμος περιέχει πληροφορίες που σχετίζονται με την διοικητική δομή και οργάνωση του τμήματος όπως ποιός είναι ο πρόεδρος και αντιπρόεδρος του τμήματος ΤΕΕΑΠΗ.Το συγκεκριμένο σφάλμα εντόπισαν δύο από τα τέσσερα μέλη που εκτελούν την αξιολόγηση του δικτυακού τόπου του ΤΕΕΑΠΗ ( Μέλος 3, Μέλος4), τα οποία το χαρακτήρισαν ως ένα σημαντικό πρόβλημα ευχρηστίας καθώς επίσης η επίλυση του θεωρείται σημαντική. Αξίζει να αναφερθεί επίσης οτι το συγκεκριμένο σφάλμα εντοπίζεται σε αρκετά σημεία του συστήματος γι' αυτό θα πρέπει να δοθεί υψηλή προτεραιότητα στην επίλυση του. Ένας αρκετά αποτελεσματικός και εύκολος τρόπος επίλυσης του συγκεκριμένου σφάλματος είναι η μετονομασία του υπερσυνδέσμου από "Δομή και Όργανα" σε "Διοικητική Δομή και Οργάνωση".

**Εικόνα 6**: Στην συγκεκριμένη εικόνα απεικονίζεται η ύπαρξη σφάλματος πάνω στον έκτο ευρετικό κανόνα σύμφωνα με τον Nielsen. Με κόκκινο κύκλο διαφαίνεται η μη κατανοητή ονομασία του υπερσυνδέσμου "Δομή και Όργανα". (http://www.ecedu.upatras.gr/services/site/totmima.php?sm=3 ).

**β)** Επίσης, στο συγκεκριμένο δικτυακό τόπο διακρίνουμε άλλο ένα λάθος. Ο έκτος κανόνας του Nielsen αναφέρει ότι οι ιστοσελίδες πρέπει να περιέχουν ξεκάθαρα ονόματα στα πεδία πλοήγησης, ώστε να μην απαιτείται νοητική επεξεργασία από τον κάθε χρήστη.Όμως όπως παρατηρούμε, η επιλογή έρευνα περιέχει βιβλιογραφία κάποιων συγγραμμάτων που έχουν γράψει οι καθηγητές του τμήματός μας. Όμως, εμείς βλέποντας το συγκεκριμένο τίτλο φανταζόμαστε ότι πρόκειται για κάποια έρευνα που έχει πραγματοποιηθεί από το τμήμα μας.Το συγκεκριμένο σφάλμα εντοπίστηκε από το Μέλος 2, καθώς επίσης αποτελεί ένα μικρό πρόβλημα ευχρηστίας, αφού συναντάται στον δικτυακό τόπο μία μόνο φορά, γι' αυτό θα πρέπει να δοθεί μικρή προτεραιότητα στην διόρθωση του. Θα μπορούσε να συμπεριληφθεί αυτού του είδους η βιβλιογραφία των συγγραμμάτων που έχουν γράψει οι καθηγητές του τμήματός στις πληροφορίες που υπάρχουν στην καρτέλα "Προσωπικό" του τμήματος.( http://www.ecedu.upatras.gr/services/site/ereuna.php ).


 * γ) ** ﻿Επιπλέον, όταν ένας χρήστης επισκεφθεί τον συγκεκριμένο δικτυακό τόπο, και συγκεκριμένα επιλέξει από την γραμμή εργαλείων τον υπερσύνδεσμο "Προσωπικό", παρατηρεί στα αριστερά της ιστοσελίδας τρεις υπερσυνδέσμους με ονόματα "Μέλη ΔΕΠ", "ΕΕΔΙΠ", "ΕΤΕΠ" οι οποίοι δεν γίνεται κατανοητός από τον χρήστη καθώς είναι εξειδικευμένη ορολογία.Το συγκεκριμένο σφάλμα εντόπισαν δύο από τα τέσσερα μέλη που εκτελούν την αξιολόγηση του δικτυακού τόπου του ΤΕΕΑΠΗ ( Μέλος 1, Μέλος 2), τα οποία το χαρακτήρισαν ως ένα μικρό πρόβλημα ευχρηστίας, καθώς συναντάται στον δικτυακό τόπο μία φορά, γι' αυτό θα πρέπει να δοθεί μικρή προτεραιότητα στην διόρθωση του.Για την επίλυσή του συγκεκριμένου προβλήματος θα προτείναμε να αναφέρονται οι παραπάνω όροι ολογράφως. (http://www.ecedu.upatras.gr/services/site/prosopiko.php).

**7.** Ο έβδομος ευρετικός κανόνας του Nielsen, αφορά την προσαρμοστικότητα και την αποδοτικότητα, δηλαδή στον ιστότοπο θα πρέπει να επιτρέπεται η χρήση σύνθετων τεχνικών ανάζητησης ώστε να εξυπηρετείται και να διευκολύνεται ο χρήστης. Όμως, όταν ο χρήστης επισκεφτεί τον δικτυακό τόπο του ΤΕΕΑΠΗ, και ειδικότερα πάει στο σύνδεσμο της συγκεκριμένης ενέργειας αναζήτησης ( βρίσκεται στο πάνω δεξιά μέρος της σελίδας, μπορεί να πραγματοποιήσει απλή μόνο αναζήτηση και όχι σύνθετη, κάτι το οποίο μπερδεύει και δυσκολεύει το χρήστη, καθώς δεν του παρέχονται οι απαραίτητες εφαρμογές αναζήτησης.Το συγκεκριμένο σφάλμα εντόπισαν δύο από τα τέσσερα μέλη που εκτελούν την αξιολόγηση του δικτυακού τόπου του ΤΕΕΑΠΗ ( Μέλος 3, Μέλος 4), τα οποία το χαρακτήρισαν ως ένα μικρό πρόβλημα ευχρηστίας, καθώς συναντάται στον δικτυακό τόπο μία φορά, γι' αυτό θα πρέπει να δοθεί μικρή προτεραιότητα στην διόρθωση του. Ένας αποτελεσματικός τρόπος προκειμένου να επιλυθεί το συγκεκριμένο πρόβλημα είναι να προστεθεί συμπληρωματικός υπερσύνδεσμος για να μπορεί ο χρήστης του δικτυακού τόπου του ΤΕΕΑΠΗ να πραγματοποιεί μια πιο πλήρη και σύνθετη αναζήτηση σχετικά με οποιαδήποτε πληροφορία ζητά.

**Εικόνα 7:** Απεικονίζεται σφάλμα πάνω στον έβδομο κανόνα του Nielsen. (http://www.ecedu.upatras.gr/services/site/ypiresies.php?sm=28).

**8α)** Ο όγδοος ευρετικός κανόνας του Nielsen, αφορά στον καλαίσθητο μινιμαλιστικό σχεδιασμό, δηλαδή στον ιστότοπο δεν πρέπει να υπάρχει οποιαδήποτε περιττή πληροφορία ή στοιχείο που να μπερδεύει τους χρήστες. Ο συγκεκριμένος κανόνας δεν εφαρμόζεται στην ιστοσελίδα του τμήματος ΤΕΕΑΠΗ. Συγκεκριμένα, όταν ο χρήστης πάει στην κεντρική σελίδα του τμήματος εκεί που εμφανίζονται όλες οι ανακοινώσεις, σε μερικές υπάρχουν αστεράκια, αλλού ένα και αλλού δύο ή τρία ενώ σε άλλες δεν υπάρχουν καν με αποτέλεσμα να μπερδεύεται και ο χρήστης και να μην κατανοεί την ύπαρξη των υπόλοιπων με αποτέλεσμα να μην υπάρχει καλαισθησία εφόσον δεν είναι όλα ομοιόμορφα.Το συγκεκριμένο σφάλμα εντόπισαν δύο από τα τέσσερα μέλη που εκτελούν την αξιολόγηση του δικτυακού τόπου του ΤΕΕΑΠΗ ( Μέλος 3, Μέλος 4), τα οποία το χαρακτήρισαν ως ένα κοσμητικό πρόβλημα, στο οποίο δεν απαιτείται άμεση διόρθωση του παρά μόνο αν υπάρχει διαθέσιμος χρόνος, καθώς συναντάται ελάχιστες φορές στον δικτυακό τόπο.Προκειμένου να επιλυθεί το συγκεκριμένο πρόβλημα, μπορεί είτε να αφαιρεθούν όλα τα αστεράκια από κάθε ανακοίνωση, είτε να προστεθούν σε όλες τις ανακοινώσεις που βρίσκονται στην ιστοσελίδα αντίστοιχα.

**Εικόνα 8**: Απεικονίζεται σφάλμα πάνω στον όγδοο κανόνα του Nielsen. ( http://www.ecedu.upatras.gr/services/site/index.php ).


 * β) **Ένα επιπλέον πρόβλημα που εντοπίστηκε πάνω στον όγδοο κανόνα του Nielsen, αφορά τη λαθεμένη τοποθεσία του υπερσυνδέσμου Eclass που βρίσκεται στην αρχική σελίδα του τμήματος(κάτω αριστερά).Η ιστοσελίδα του Eclass που επισκέπτονται καθημερινά χιλιάδες φοιτητές προκειμένου να διαβάσουν το υποστηρικτικό υλικό των μαθημάτων τους θα πρέπει να βρίσκεται σε πιο περίοπτη θέση.Πιο συγκεκριμένα οι γενικές πληροφορίες που αφορούν το τμήμα, όπως φοιτητική μέριμνα, γραμματεία κ.α είναι στοιχεία που δεν απασχολούν έντονα τους φοιτητές γι'αυτό θα πρέπει να βρίσκονται σε πιο χαμηλό σημείο της σελίδας. Το συγκεκριμένο σφάλμα εντόπισαν δύο από τα τέσσερα μέλη που εκτελούν την αξιολόγηση του δικτυακού τόπου του ΤΕΕΑΠΗ ( Μέλος 1, Μέλος2), τα οποία το χαρακτήρισαν ως ένα σημαντικό πρόβλημα ευχρηστίας καθώς επίσης η επίλυση του θεωρείται σημαντική, καθώς συναντάται στον δικτυακό τόπο αρκετές φορές, γι' αυτό θα πρέπει να δοθεί μεγάλη προτεραιότητα στην διόρθωση του. Συνεπώς η λύση που προτείνεται είναι η τοποθέτηση του Eclass στη θέση των γενικών πληροφοριών που είναι περίοπτη και το αντίστροφο. (http://www.ecedu.upatras.gr/services/site/index.php).


 * γ) **Ακόμη,στην ιστοσελίδα του Eclass αναγράφονται όλα τα μαθήματα που διδάσκονται στο τμήμα σε όλα τα έτη.Παρόλα αυτά, ο χρήστης έχει τη δυνατότητα να διαβάσει το υποστηρικτικό υλικό των μαθημάτων που διδάσκονται στο τρέχων εξάμηνο. Για παράδειγμα ένας φοιτητής που διανύει το εαρινό εξάμηνο, δεν μπορεί να διαβάσει σημειώσεις κάποιου μαθήματος του χειμερινού εξαμήνου διότι αυτά είναι κλειδωμένα. Με αυτό τον τρόπο στην σελίδα εμπεριέχονται πάρα πολλά μαθήματα από τα οποία λίγα είναι προσβάσιμα.Έτσι οι φοιτητές αναγκάζονται να κάνουν πολλά scroll down για να βρουν το μάθημα που τους ενδιαφέρει. Το συγκεκριμένο σφάλμα εντόπισαν δύο από τα τέσσερα μέλη που εκτελούν την αξιολόγηση του δικτυακού τόπου του ΤΕΕΑΠΗ ( Μέλος 1, Μέλος2), τα οποία το χαρακτήρισαν ως ένα σημαντικό πρόβλημα ευχρηστίας καθώς επίσης η επίλυση του θεωρείται σημαντική, καθώς συναντάται στον δικτυακό τόπο αρκετές φορές, γι' αυτό θα πρέπει να δοθεί μεγάλη προτεραιότητα στην διόρθωση του.Κατά συνέπεια, η λύση αυτού του προβλήματος είναι η αφαίρεση των κλειδωμένων μαθημάτων και η παρουσίαση μονάχα των τρεχόντων μαθημάτων του εξαμήνου. (https://eclass.upatras.gr/modules/auth/opencourses.php?fc=29).

**9.** Ο ένατος κανόνας του Nielsen, αφορά την αναγνώριση και την ανάνηψη από λάθη, δηλαδή να υπάρχει εξήγηση των σφαλμάτων σε καθαρή και κατανοητή γλώσσα για να αντιλαμβάνεται ο χρήστης χωρίς να μπερδεύεται. Για παράδειγμα στον δικτυακό τόπο του ΤΕΕΑΠΗ δεν εφαρμόζεται ο κανόνας. Δηλαδή όταν στην αναζήτηση γράφεις τη λέξη μαθήματα πρώτου εξαμήνου δε βγάζει κανένα αποτέλεσμα χωρίς να σου υποδεικνύει τι έχεις κάνει λάθος. Το συγκεκριμένο σφάλμα εντόπισαν δύο από τα τέσσερα μέλη που εκτελούν την αξιολόγηση του δικτυακού τόπου του ΤΕΕΑΠΗ ( Μέλος 3, Μέλος 4), τα οποία το χαρακτήρισαν ως ένα μικρό πρόβλημα ευχρηστίας, καθώς συναντάται στον δικτυακό τόπο μία φορά, γι' αυτό θα πρέπει να δοθεί μικρή προτεραιότητα στην διόρθωση του. Για την επίλυση του συγκεκριμένου προβλήματος, πρέπει να επιλυθεί η εφαρμογή προκειμένου να εμφανίζοντια για κάθε λέξη πληροφορίες.Το συγκεκριμένο σφάλμα εντόπισαν δύο από τα τέσσερα μέλη που εκτελούν την αξιολόγηση του δικτυακού τόπου του ΤΕΕΑΠΗ ( Μέλος 3, Μέλος 4), τα οποία το χαρακτήρισαν ως ένα μικρό πρόβλημα ευχρηστίας, καθώς συναντάται στον δικτυακό τόπο λίγες φορές, γι' αυτό θα πρέπει να δοθεί μικρή προτεραιότητα στην διόρθωση του. **Εικόνα 9**: Απεικονίζεται σφάλμα πάνω στον ένατο κανόνα του Nielsen.(http://www.ecedu.upatras.gr/services/site/ypiresies.php?sm=28).

**10.** Ο δέκατος κανόνας του Nielsen, αφορά την παροχή βοήθειας και τεκμηρίωσης, για παράδειγμα στο δικτυακό τόπο θα πρέπει να υπάρχουν χάρτες πλοήγησης και επεξήγηση ενεργειών για κάθε τι που παρουσιάζεται και αναφέρεται. Για παράδειγμα στο δικτυακό τόπου του τμήματος ΤΕΕΑΠΗ δεν εφαρμόζεται ακριβώς. Δηλαδή, στη σελίδα του τμήματος υπάρχουν χάρτες πλοήγησης, οι οποίοι δεν είναι κατανοητοί και δεν φαίνονται καθαρά. Το συγκεκριμένο σφάλμα εντόπισαν δύο από τα τέσσερα μέλη που εκτελούν την αξιολόγηση του δικτυακού τόπου του ΤΕΕΑΠΗ ( Μέλος 3, Μέλος4), τα οποία το χαρακτήρισαν ως ένα σημαντικό πρόβλημα ευχρηστίας καθώς επίσης η επίλυση του θεωρείται σημαντική. Αξίζει να αναφερθεί επίσης οτι το συγκεκριμένο σφάλμα εντοπίζεται σε αρκετά σημεία του συστήματος γι' αυτό θα πρέπει να δοθεί υψηλή προτεραιότητα στην επίλυση του.Για την επίλυση του προβλήματος πρέπει να προστεθούν πιο εμφανείς και κατανοητοί χάρτες προς τους χρήστες.

**Εικόνα 10:** Απεικονίζεται σφάλμα πάνω στον ένατο κανόνα του Nielsen. ( http://www.ecedu.upatras.gr/services/site/ypiresies.php?sm=32 ).

__**ΚΑΛΑ ΣΗΜΕΙΑ ΕΥΧΡΗΣΤΙΑΣ ΣΤΟ ΣΥΣΤΗΜΑ**__ Τα λάθη που μόλις παρουσιάσαμε και σχετίζονται με την ευχρηστία του δικτυακού τόπου του ΤΕΕΑΠΗ, αντιμετωπίζονται αρκετά εύκολα σύμφωνα με τις αποτελεσματικές προτάσεις επίλυσης τους που προτείναμε. Παρ' όλα αυτά ο δικτυακός τόπος του ΤΕΕΑΠΗ, θα μπορούσε να χαρακτηριστεί σε μεγάλο βαθμό αρκετά εύχρηστος για έναν χρήστη ( αρχάριο, έμπειρο), καθώς διαθέτει πολλά πλεονεκτήματα. Πιο συγκεκριμένα, ο χρήστης με μια πρώτη επίσκεψη του στον δικτυακό τόπο μπορεί να βρεί με μεγάλη επιτυχία και σε μικρό χρονικό διάστημα την πληροφορία που αναζητά. Αυτό οφείλεται στο γεγονός ότι η πληροφορίες που περιέχει ο δικτυακός τόπος είναι ιεραρχικά δομημένες με αποτέλεσμα ο χρήστης να γνωρίζει ανα πάσα στιγμή που βρίσκεται και που έχει πάει. Επιπλέον, ο χρήστης μπορεί να πλοηγηθεί με μεγάλη ευκολία σε όλο τον δικτυακό τόπο χωρίς να χρειάζεται να διαθέτει εξειδικευμένες γνώσεις, καθώς υπάρχουν κουμπιά πλοήγησης αρκετά κατανοητά για αυτόν. Επιπρόσθετα, ο μινιμαλιστικός σχεδιασμός του συγκεκριμένου δικτυακού τόπου, δηλαδή η απουσία περιττής πληροφορίας, συμβάλλει στην ολοένα και καλύτερη περιήγηση του χρήστη. Παράλληλα, οι πληροφορίες που εμπεριέχονται στον δικτυακό τόπο ανανεώνονται συνεχώς με αποτέλεσμα ο χρήστης να έρχεται σε επαφή με νέες πληροφορίες. Για παράδειγμα, οι ανακοινώσεις που βρίσκονται στην αρχική σελίδα του δικτυακού τόπου του ΤΕΕΑΠΗ ανανεώνονται συνεχώς. Τέλος, η ύπαρξη χαρτών πλοήγησης και η εφαρμογή αναζήτηση, αποτελούν όπλα του χρήστη για την αποτελεσματικότερη πλοήγηση του.

__**ΠΙΝΑΚΑΣ Α****:** **ΒΑΘΜΟΛΟΓΙΑ ΤΟΥ ΚΑΘΕ ΜΕΛΟΥΣ ΑΝΑ ΚΑΝΟΝΑ**__

Μέλος 4 || Μέλος 1 Μέλος 2 || Μέλος 2 || Μέλος 3 Μέλος 4 ||  || Μέλος 4 || Μέλος 1 Μέλος 2 || Μέλος 4 || Μέλος 1 Μέλος 3 || Μέλος 4 ||  || Μέλος 1 Μέλος 2 || Μέλος 3 || Μέλος 1 Μέλος 2 || Μέλος 2 || Μέλος 3 Μέλος 4 || Μέλος 4 || Μέλος 1 Μέλος 2 || Μέλος 2 || Μέλος 3 Μέλος 4 ||  || Μέλος 2 Μέλος 3 Μέλος 4 ||  ||   ||
 * **Κανόνες** || **Διαφωνώ Απόλυτα 1** || **Διαφωνώ 2** || **Ούτε Διαφωνώ ούτε Συμφωνώ 3** || **Συμφωνώ 4** || **Συμφωνώ Απόλυτα 5** ||
 * **1:** Ενημέρωση για την κατάσταση του συστήματος. ||  ||   ||   || Μέλος 3
 * **2:** Αντιστοίχηση συστήματος- πραγματικού κόσμου. ||  ||   || Μέλος 1
 * **3:** Ελευθερία και έλεγχος από τον χρήστη. ||  ||   ||   || Μέλος 3
 * **4:** Διατήρηση συνέπειας και συνέχειας στο μοντέλο πλοήγησης και δόμησης της σελίδας. ||  ||   ||   || Μέλος 2
 * **5:** Αποφυγή λαθών. ||  ||   || Μέλος 3
 * **6:**Αναγνώριση αντί για ανάκληση. ||  ||   ||   || Μέλος 4
 * **7:**Προσαρμοστικότητα και αποδοτικότητα. ||  ||   ||   || Μέλος 1
 * **8:**Καλαίσθητος και μινιμαλιστικός σχεδιασμός. ||  ||   ||   || Μέλος 3
 * **9:**Αναγνώριση και ανάνηψη από λάθη. ||  ||   || Μέλος 1
 * **10:**Παροχή βοήθειας και τεκμηρίωσης. ||  ||   || Μέλος 1

__**ΠΙΝΑΚΑΣ Β: ΑΠΟΤΕΛΕΣΜΑΤΑ ΑΞΙΟΛΟΓΗΣΗΣ**__

β,γ: Μικρό ( ΙΙ ) || α:( Συναντάται αρκετές φορές) ΙΙ β,γ: ( Συναντάται μια φορά) Ι || β,γ: Σημαντικό ( ΙΙΙ ) || ( Συναντάται αρκετές φορές) ΙΙ ||
 * **Κανόνες** || **Αριθμός Σφαλμάτων** || **Μέσος Όρος Συμμόρφωσης ή Μέσος Όρος Βαθμολογίας** || **Μέσος Όρος Σημαντικότητας** ||
 * **1:** Ενημέρωση για την κατάσταση του συστήματος. || 1 || Σημαντικό ( ΙΙΙ ) || ( Συναντάται αρκετές φορές) ΙΙ ||
 * **2:** Αντιστοίχηση συστήματος- πραγματικού κόσμου. || 1 || Μικρό ( ΙΙ ) || ( Συναντάται μια φορά) Ι ||
 * **3:** Ελευθερία και έλεγχος από τον χρήστη. || 1 || Μικρό ( ΙΙ ) || ( Συναντάται αρκετές φορές) ΙΙ ||
 * **4:** Διατήρηση συνέπειας και συνέχειας στο μοντέλο πλοήγησης και δόμησης της σελίδας. || 1 || Κοσμητικό ( Ι ) || ( Συναντάται μια φορά) Ι ||
 * **5:** Αποφυγή λαθών. || 2 || α,β:Μικρό ( ΙΙ ) || α,β:( Συναντάται μια φορά) Ι ||
 * **6:**Αναγνώριση αντί για ανάκληση. || 3 || α: Σημαντικό ( ΙΙΙ )
 * **7:**Προσαρμοστικότητα και αποδοτικότητα. || 1 || Μικρό ( ΙΙ ) || ( Συναντάται μια φορά) Ι ||
 * **8:**Καλαίσθητος και μινιμαλιστικός σχεδιασμός. || 3 || α: Κοσμητικό ( Ι )
 * **9:**Αναγνώριση και ανάνηψη από λάθη. || 1 || Μικρό ( ΙΙ ) || ( Συναντάται αρκετές φορές) ΙΙ ||
 * **10:**Παροχή βοήθειας και τεκμηρίωσης. || 1 || Σημαντικό ( ΙΙΙ ) || ( Συναντάται αρκετές φορές) ΙΙ ||
 * **Σύνολο** || 15 || 26 || 18 ||